Document ID: 31988R3914

31988R3914
L 347/54
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕИО) № 3914/88 НА КОМИСИЯТА
от 14 декември 1988 година
относно аналитичните процедури, които трябва да се използват при определяне на сухото вещество, мазнините и захарното съдържание на продуктите, попадащи под код по КН 1905 90 30
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност,
като взе предвид Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (1), последно изменен с Регламент (ЕИО) № 3174/88 (2), и по-специално член 9 от него,
като има предвид, че за да осигури еднакво прилагане на Комбинираната номенклатура, приложена към цитирания регламент, е необходимо да се приемат мерки за аналитичните процедури, които трябва да се използват при определяне на захарното съдържание (сборът от съдържанието на захароза, фруктоза, глюкоза, лактоза и малтоза), съдържанието на мазнини и съдържанието на сухо вещество на продуктите, попадащи под код по КН 1905 90 30;
като има предвид, че проведените проучвания и направените изследвания показват, че аналитичните процедури, указани в член 1 от настоящия регламент, са подходящи;
като има предвид, че влизането в сила на настоящия регламент включва отмяната на Регламент (ЕИО) № 2093/84 на Комисията от 19 юли 1984 г. относно аналитичната процедура, която се използва при определяне на сухото вещество, мазнините и захарното съдържание на някои обикновени хлебни изделия, попадащи под позиция № 19.07 в Общата митническа тарифа (3);
като има предвид, че мерките, предвидени в настоящия регламент, са в съответствие със становището на Комитета по номенклатурата,
ПРИЕ НАСТОЯЩИЯ РЕГЛАМЕНТ:
Член 1
Захарното съдържание (сборът от съдържанието на захароза, фруктоза, глюкоза, лактоза и малтоза), съдържанието на мазнини и съдържанието на сухо вещество на продуктите, попадащи под код по КН 1905 90 30, ще се определят със средствата на процедурите, описани както следва:
-
захарно съдържание (сборът от съдържанието на захароза, фруктоза, глюкоза, лактоза и малтоза): ще се определя чрез високоефективна течна хроматография (HPLC),
-
съдържание на мазнини: ще се определя след хидролиза с хлороводородна (солна) киселина; веществата, които могат да се екстрахират с петролев етер, след тази хидролиза ще се разглеждат като мазнини,
-
сухо вещество: ще се определя чрез изсушаване на представителни проби до постоянно тегло при 103 °С ± 2 °С.
Член 2
Регламент (ЕИО) № 2093/84 се отменя.
Член 3
Настоящият регламент влиза в сила на двадесет и първия ден следпубликуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 14 декември 1988 година.

Labels: 3
17
16